# Velsas

*Kitos reikšmės – Velsas (reikšmės).*

| Velsasval. *Cymru* angl. *Wales* |
| --- |
|

|  |  |
| --- | --- |
|  |  |
| Vėliava | Herbas |

 |
| **Himnas:**„Mano tėvų žemė“ |
|  Velsas žemėlapyje |
| **Valstybinė kalba** | valų, anglų |
| **Sostinė** ir didžiausias miestas | Kardifas |
| **Valstybės vadovai**  • Karalius  • ministras pirmininkas  • Pirmasis ministras |  Karolis III Keir Starmer Mark Drakeford |
| **Plotas**  • Iš viso  • % vandens |  20,779 km2 (-) - |
| **Gyventojų**  • 2019  • Tankis |  3 107 500 (-) 140 žm./km2 (-) |
| **BVP**  • Iš viso  • Vienam gyventojui | 2006 85,74 mlrd. $ (-) 30,546 $ (-) |
| **Valiuta** | svaras sterlingų |
| **Laiko juosta**  • Vasaros laikas | UTC 0 UTC+1 |
| **Nepriklausomybė** - | - - |
| **Interneto kodas** | .uk |
| **Telefono kodas** | +44 |
| **Kirčiavimas** | Vèlsas  |

**Velsas** (val. *Cymru*; angl. *Wales*) – teritorija Britanijos saloje, Jungtinės Karalystės dalis. Apima Velso pusiasalį ir Anglesio salą. Rytuose ribojasi su Anglija. Krantus šiaurėje ir vakaruose skalauja Airijos jūra, o pietinę pakrantę skalauja Bristolio įlanka. Sostinė ir didžiausias miestas Kardifas.

Markas Drakefordas, Velso parlamento pirmasis ministras; 2021 m. Gegužė
## Geografija

Velso pusiasalio krantai vingiuoti ir uolėti. Didumą Velso paviršiaus užima Kambro kalnai. Didžiausios upės – Vajus, Askas, Severnas. Kalnų viršūnėse durpynai, pievos ir viržynai. Slėniuose ir kalnų šlaituose yra plačialapių miškų. Velse taip pat yra vadinamieji Septyni Velso stebuklai. Tai tradicinis sąrašas septynių Velso geografijos ir kultūros objektų: Snoudonas (Snowdon) – aukščiausia viršukalnė Velse, Gresfordo varpai (Gresford bells) – Visų Šventųjų viduramžių bažnyčios varpai Gresforde, Langoleno tiltas (Llangollen bridge) – tiltas pastatytas 1342 metais per Di upę, Šventasis Vainfraido Šulinys (St Winefride’s Well) – piligrimų viena lankomiausia vieta Didžiojoje Britanijoje, Rekshamo varpinė (Wrexham steeple) – XVI amžiaus šv. Gilo bažnyčios bokšto varpinė, Auvertono kukmedžiai (the Overton yew trees) – senoviniai kukmedžiai, kurie yra šv. Marijos bažnyčios kiemelyje, Auvertone, ir Pistailas Raeidras (Pistyll Rhaeadr) – aukščiausias Velso krioklys, kuris siekia 75 m.

Velso miestai: Kardifas, Bangoras, Niuportas, Sent Deividsas ir Svonsis.

### Klimatas

Klimatas yra vidutinių platumų jūrinis. Sausio mėnesį vidutinė temperatūra yra 5-6 laipsniai, liepos 15-17. Velsas laikomas vienu lietingiausių regionų Europoje. Aukščiausia užfiksuota temperatūra: 35.2 °C – 1990 m. Flintšyre, žemiausia – -23.3 °C, 1940 m. Radnoršyro teritorijoje.

## Istorija

|  |
| --- |
|  |
| **Jungtinės Karalystės istorija** |
| Anglijos | Velso | Škotijos |
| Britanijos priešistorė |
| Senovės Britanija: |
| Romėnų Britanija | Kaledonija |
| Anglosaksai | Britai | Piktai |
| Veseksas | Gvineda | Alpinai |
| Normanai |  | Dunkeldai |
| Plantegenetai Lankasteriai Jorkai | Velso kunigaikštystė | Briusai |
| Anglijos karalystė (Tiudorai) | Stiuartai |
| Didžiosios Britanijos Karalystė (Hanoveriai) |
| Didžioji Britanija ir Airija |
| Jungtinė Karalystė (Vindzorai) |
| **Susijusių šalių istorijos:** |
| **Meno salų, Normandų salų** |

Senovėje šalyje gyveno keltų gentys – kimrai. Per anglosaksų ir normanų užkariavimus į Velsą buvo nustumta daug britų. 1282–83 m. Velsą nukariavo Anglijos karalius Eduardas I. 1301 metais Velsas perduotas kaip lenas sosto įpėdiniui Eduardui II, nuo to laiko Velso princas – Anglijos sosto įpėdinių titulas. 1536 metais Velsas buvo sujungtas su Anglija. 1999 m. įsteigta Nacionalinė Velso asamblėja. Partija *Plaid Cymru*. 2011 m. valų kalbai suteiktas oficialiosios kalbos statusas.

## Demografija

Daugiau kaip pusė gyventojų – valai, 25 % Velso gyventojų vartoja seną keltų kalbų grupės britonų pogrupiui priklausančią valų kalbą. Dar gyvena anglų ir užsienio imigrantų. 2007 m. duomenimis, čia gyvena per 3 mln. žmonių. Migrantų skaičius 2006 m. – 191 tūkst. Migracijos tarnybos JK (Home Office) duomenimis, 6 % iš jų – lietuviai.
Didžioji dalis gyventojų yra krikščionys (apie 72 proc.). apie 18 proc. gyventojų teigia, kad yra netikintys.

2005 m. Kardife buvo įkurta Lietuvių draugija Velse.

## Velso kultūra

Populiariausios sporto šakos Velse yra regbis bei futbolas. Taip pat populiarios tokios sporto šakos kaip kriketas ir golfas. Velsas užaugino kelis garsius (snooker) žaidėjus kaip Rėjų Reardoną (Ray Reardon), Terį Grifitą (Terry Griffiths) ir Marką Viljamsą (Mark Williams).
Velso nacionalinė žiniasklaida yra įsikūrusi Kardife. Nacionalinis televizijos kanalas – S4/C. BBC Velsas yra įsikūręs Lendafe (Llandaff), o Kardife yra sukuriamos naujienos ir informacija apie Velsą kanalams BBC One ir BBC Two.

## Administracinis suskirstymas

Velsas 1996 metais buvo padalinta į 22 sritis.

1. Anglesis (*Isle of Anglesey*)
2. Blainai Gventas (*Blaenau Gwent*)
3. Bridžendas (*Bridgend*)
4. Denbigšyras (*Denbighshire*)
5. Flintšyras (*Flintshire*)
6. Glamorgano slėnis (*Vale of Glamorgan*)
7. Gvinedas (*Gwynedd*)
8. Kardifas (*Cardiff*)
9. Karfilis (*Caerphilly*)
10. Karmartenšyras (*Carmarthenshire*)
11. Keredigionas (*Ceredigion*)
12. Konvis (*Conwy*)
13. Merter Tidvilis (*Merthyr Tydfil*)
14. Monmutšyras (*Monmouthshire*)
15. Nit Port Talbotas (*Neath Port Talbot*)
16. Niuportas (*Newport*)
17. Pembrukšyras (*Penbrokeshire*)
18. Povis (*Powys*)
19. Reksamas (*Wrexham*)
20. Ronda-Kinonas-Tafas (*Rhondda Cynon Taf*)
21. Svonsis (*Swansea*)
22. Torfainas (*Torfaen*)

## Išnašos

|  |  |
| --- | --- |
| **Jungtinės Karalystės dalys** |  |
| Anglija • Škotija • Šiaurės Airija • Velsas |